Nafarroako Parlamentuko Mahaiak, 2021eko urtarrilaren 25ean egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Domingo González Martínez jaunak aurkeztutako gaurkotasun handiko galdera, kutsatzeen kopurua murrizteko eta Osasunbidea-Nafarroako Osasun Zerbitzuaren ohiko jarduera bermatzeko ezarriko diren neurriei buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Hurrengo Osoko Bilkuran izapidetzea.

Iruñean, 2021eko urtarrilaren 25ean

Lehendakaria: Unai Hualde Iglesias

GALDERAREN TESTUA

EH Bildu Nafarroa talde parlamentarioari atxikitako foru parlamentari Txomin González Martínez jaunak, Legebiltzarreko Erregelamenduan ezarritakoaren babesean, gaurkotasun handiko honako galdera hau egiten dio Nafarroako Gobernuko Osasuneko kontseilariari, urtarrilaren 28ko Osoko Bilkuran, ostegunarekin, ahoz erantzun dezan.

Azken 14 egunetako inzidentzia metatua 100.000 pertsonako 448,8 kasuetara igo da; horren arabera, asteko hazkundea % 30etik gorakoa izan da. Testen positibotasun-tasa % 8tik gorakoa da, eta positibo bakoitzeko eginiko test kopurua 24tik 14,48ra jaitsi da. Ospitaleratutako pertsonen kopurua % 46 hazi da eta ZIUn ingresaturiko gaixoena, berriz, % 54 hazi da.

Proiekzio horiekin, 14 eguneko inzidentzia metatua 100.000 pertsonako 600 kasuetara gerturatuko da, muturreko arriskua alegia, eta gainera Osasunbidearen ohiko jarduera hipotekaturik geratuko da.

Hori dela-eta, parlamentari naizen honek hauxe galdetzen dut:

• Zer neurri ezarriko ditu Nafarroako Gobernuak kutsatzeen kopurua murrizteko eta Osasunbidea-Nafarroako Osasun Zerbitzuaren ohiko jarduera bermatzeko?

Iruñean, 2021eko urtarrilaren 25ean

Foru parlamentaria: Txomin González Martínez